ddrg/super_eurlex huggingface dataset:
Úradný vestník L 154 , 27/06/2000 S. 0002 - 0002



Nariadenie Rady (ES) č. 1336/2000 z 19. júna 2000, ktorým sa mení a dopĺňa nariadenie (EHS) č. 2075/92 o spoločnej organizácií trhu so surovým tabakom RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Článok 9 odsek 3 nariadenia (EHS) č. 2075/92 [3]pre výrobcov ustanovuje výrobné kvóty v pomere k priemernej kvantite dodanej počas troch rokov predchádzajúcich roku najbližšieho zberu. (2) Článok 9 odsek 4 určuje, že pred konečným dňom uzavretia pestovateľských zmlúv možno v súlade s odsekom 3 splnomocniť členské štáty na prevod častí ich pridelených garantovaných prahov na iné skupiny odrôd. Slová "v súlade s odsekom 3" boli prevzaté z ustanovenia, ktoré predchádzalo prijatiu opatrenia týkajúceho sa prevodu. Odkaz na odsek 3 v odseku 4 by sa preto mal vymazať vzhľadom na skutočnosť, že prevody nemôžu nastať podľa odseku 3 bez negatívneho vplyvu na výrobcov, ktorí po obdržaní výrobných kvót v pomere k priemernému množstvu dodaného v treťom roku, ktorý predchádza roku najbližšieho zberu, reagujú na dopyt trhu podaním žiadosti o pestovanie iných odrôd. Uplatnenie odkazu na odsek 3 by v skutočnosti znamenalo, že prevedené množstvá by sa výrobcom určovali v pomere k priemerným množstvám nimi dodaných v treťom roku, ktorý predchádzal najbližšiemu zberu, a to bez zohľadnenia nadobudnutého práva výrobcu, ktorý žiada o prevod. (3) Dané opatrenie sa bude uplatňovať od zberu v roku 1999, PRIJALA TOTO NARIADENIE: Článok 1 Prvý odsek článku 9 odseku 4 nariadenia (EHS) č. 2075/92 sa týmto mení a dopĺňa nasledovne: "Pred konečným dňom uzavretia pestovateľských zmlúv možno členské štáty splnomocniť na prevod častí ich rozdelených garantovaných prahov na iné skupiny odrôd." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od úrody roku 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 19. júna 2000 Za Radu predseda L. Capoulas Santos [1] Ú. v. ES C 108, 7.4.1998, s. 87. [2] Stanovisko doručené dňa 15. marca 2002 (ešte nebolo uverejnené v úradnom vestníku). [3] Ú. v. ES L 215, 30.7.1999, s. 70. Nariadenie naposledy zmenené a doplnené nariadením (ES) č. 660/1999 (Ú. v. ES L 83, 27.3.1999, s. 10). --------------------------------------------------
Úradný vestník L 282 , 08/11/2000 S. 0007 - 0008



Nariadenie Komisie (ES) č. 2451/2000 zo 7. novembra 2000, ktorým sa mení a dopĺňa nariadenie (ES) č. 1622/2000 ustanovujúce určité podrobné pravidlá na vykonávanie nariadenia (ES) č. 1493/1999 o spoločnej organizácii trhu s vínom a zavádzajúce kód spoločenstva pre enologické metódy a postupy vzťahujúce sa na prílohu XIV KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením Komisie (ES) č. 1622/2000 [2], a najmä na jeho články 43 a 46, keďže: (1) Príloha V (C) (4) nariadenia (ES) č. 1493/1999 ustanovuje, že limity zvýšenia obsahu alkoholu vo víne sa môžu zvýšiť až o 1 obj. % v rokoch, keď poveternostné podmienky boli výnimočne nepriaznivé. (2) Článok 23 nariadenia (ES) č. 1622/2000 bližšie určuje, že tieto nepriaznivé roky a vinohradnícke zóny, zemepisné regióny a príslušné odrody sa musia ustanoviť v prílohe XIV k uvedenému nariadeniu. (3) Kvôli výnimočne nepriaznivému počasiu počas roku 2000, limity zvýšenia prirodzeného obsahu alkoholu ustanovené v prílohe V (E) neumožňujú výrobu vína vo vinohradníckych regiónoch Spojeného kráľovstva, pre ktoré by normálne existoval trhový dopyt. Spojené kráľovstvo by preto malo mať povolené zvýšiť prirodzený obsah alkoholu až do 4,5 obj. % na rok, na ktorý sa táto výnimka vzťahuje, spolu s inými príslušnými informáciami by mali byť zahrnuté do prílohy XIV k nariadeniu (ES) č. 1622/2000. (4) Opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Príloha XIV k nariadeniu (ES) č. 1622/2000 sa týmto dopĺňa takto: | "Rok | Vinohradnícka zóna | Zemepisný región | Odroda (kde je to vhodné) | 1. | 2000 | A | Anglicko, Wales | Auxerrois, Chardonnay, Ehrenfelser, Faber, Huxelrebe, Kerner, Pinot Blanc, Pinot Gris, Pinot Noir, Riesling, Schonburger, Scheurebe, Seyval Blanc a Wurzer" | Článok 2 Toto nariadenie nadobúda účinnosť na tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. novembra 2000 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 194, 31.7.2000, s. 1. --------------------------------------------------
Úradný vestník L 333 , 29/12/2000 S. 0072 - 0073



Nariadenie Komisie (ES) č. 2882/2000 z 27. decembra 2000, ktorým sa mení a dopĺňa nariadenie (ES) č. 2331/97 o osobitných podmienkach poskytovania vývozných náhrad na určité výrobky z bravčového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/7 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 1365/2000 [2], najmä na jeho článok 13 (12) a článok 22, keďže: (1) Nariadenie Komisie č. 2331/97 [3], naposledy zmenené a doplnené nariadením (ES) č. 739/98 [4], určuje kvalitatívne kritériá, ktoré majú byť splnené na poskytovanie vývozných náhrad na určité výrobky z bravčového mäsa. (2) Nariadenie Komisie (EHS) č. 3846/87 zo 17. decembra 1987 určujúce nomenklatúru poľnohospodárskych výrobkov pre vývozné náhrady [5], naposledy zmenené a doplnené nariadením (ES) č. 2425/2000 [6], ustanovuje zoznam výrobkov z bravčového mäsa, na ktoré sa môžu poskytovať vývozné náhrady. (3) Kódy výrobkov uvedené v prílohe I k nariadeniu (ES) č. 2331/97 sa musia zosúladiť s poslednými úpravami k nariadeniu (EHS) č. 3846/87 a musia sa stanoviť vyššie kvalitatívne kritériá na produkty zahrnuté pod kódmi KN 16010091, ktoré neobsahujú hydinové mäso, s cieľom efektívnejšieho využívania dostupných zdrojov. (4) Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Týmto sa údaje vzťahujúce sa na kód KN 16010091 v prílohe I k nariadeniu (ES) č. 2331/97 nahrádzajú údajmi uvedenými v prílohe k tomuto nariadeniu. Článok 2 Toto nariadenia nadobúda účinnosť dňom jeho uverejnenia v Úradnom vestníku Európskych spoločenstiev. Uplatňuje sa od 1. januára 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. decembra 2000 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 156, 29.6.2000, s. 5. [3] Ú. v. ES L 323, 26.11.1997, s. 19. [4] Ú. v. ES L 102, 2.4.1998, s. 22. [5] Ú. v. ES L 366, 24.12.1987, s. 1. [6] Ú. v. ES L 279, 1.11.2000, s. 14. -------------------------------------------------- Príloha Kód KN | Opis | Kód výrobku | Podmienky | 160100 | Párky, salámy a podobné výrobky z mäsa, drobov alebo z krvi; potravinové výrobky na podklade týchto výrobkov: | | | | – Ostatné: | | | 16010091 | – – Párky a salámy, suché alebo nátierkové, tepelne neupravené | | | | – – Neobsahujúce hydinové mäso alebo droby | 160100919120 | a)hmotnostný obsah bielkovín: najmenej 16 % čistej hmotnostib)bez prídavku vodyc)iné bielkoviny ako živočíšne sú zakázané | | – – Ostatné | 160100919190 | a)hmotnostný obsah bielkovín: najmenej 12 % čistej hmotnostib)bez prídavku vodyc)iné bielkoviny ako živočíšne sú zakázané | --------------------------------------------------
Úradný vestník L 175 , 14/07/2000 S. 0078 - 0078



Nariadenie Komisie (ES) č. 1534/2000 z 13. júla 2000, ktorým sa určujú citlivé výrobné oblasti a/alebo skupiny odrôd vysokej kvality oslobodené od uplatnenia programu spätného odkúpenia kvót surového tabaku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom [1], naposledy zmenené a doplnené nariadením (ES) č. 1336/2000 [2], najmä na jeho článok 14a, keďže: (1) Podľa článku 34 ods. 2 nariadenia Komisie (ES) č. 2848/98 z 22. decembra 1998, ktorým sa ustanovujú podrobné pravidlá uplatňovania nariadenia Rady (EHS) č. 2075/92, ktoré sa týka schémy prémií, výrobných kvót a zvláštnej pomoci poskytovanej producentským skupinám v sektore surového tabaku [3], naposledy zmeneného a doplneného nariadením (ES) č. 1249/2000 [4], Komisia na základe návrhov členských štátov musí určiť, ktoré citlivé oblasti a/alebo skupiny odrôd vysokej kvality sa majú oslobodiť od uplatnenia programu spätného odkúpenia kvót až do maximálnej výšky 25 % garantovaného prahu každého členského štátu. (2) Na požiadanie niektorých členských štátov by sa mali určiť tieto skupiny odrôd vysokej kvality. (3) Článok 35 ods. 2 nariadenia (ES) č. 2848/98 stanovuje, že členský štát musí od 1. septembra zverejniť svoj zámer o predaji kvót, aby ostatní producenti mohli kvótu kúpiť predtým, ako sa v skutočnosti spätne odkúpi. Preto sa musí toto nariadenie uplatňovať od 31. augusta 2000. (4) Opatrenia stanovené v tomto nariadení sú v súlade so stanoviskom Riadiaceho výboru pre tabak, PRIJALA TOTO NARIADENIE: Článok 1 Množstvá skupín odrôd vysokej kvality oslobodené od spätného odkúpenia kvót za zber v roku 2000 sú takéto: v Portugalsku: skupina I | 1321ton, | skupina II | 291 ton; | vo Francúzsku: skupina I | 1438 ton, | skupina II | 2237,219 ton, | skupina III | 1302,793 ton. | Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 31. augusta 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. júla 2000 Za Komisiu Franz Fischler člen Komisie [1] Ú. v. ES L 215, 30.7.1992, s. 70. [2] Ú. v. ES L 154, 27.6.2000, s. 2. [3] Ú. v. ES L 358, 31.12.1998, s. 17. [4] Ú. v. ES L 142, 16.6.2000, s. 3. --------------------------------------------------
Úradný vestník L 089 , 11/04/2000 S. 0003 - 0003



Nariadenie Komisie (ES) č. 744/2000 z 10. apríla 2000, ktorým sa opravuje nariadenie (EHS) č. 32/82 stanovujúce podmienky na poskytovanie osobitných vývozných náhrad na hovädzie a teľacie mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1] a najmä na jeho článok 33 ods. 12, keďže: (1) Nariadenie Komisie (EHS) č. 32/82 [2], naposledy zmenené a doplnené nariadením (ES) č. 2326/97 [3], ustanovuje podmienky na poskytovanie osobitných vývozných náhrad na hovädzie a teľacie mäso. (2) V čase, keď sa nariadenie (EHS) č. 32/82 naposledy menilo a dopĺňalo nariadením (ES) č. 2326/97, omylom sa pri vypracovaní vypustila posledná veta druhého pododseku článku 2 ods. 2. Uvedená veta by sa preto mala znovu vsunúť do textu s účinnosťou od 3. decembra 1997, kedy nariadenie (ES) č. 2326/97 nadobudlo účinnosť. (3) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Do druhého pododseku článku 2 ods. 2 nariadenia (EHS) č. 32/82 sa pridá táto veta: "Príslušné orgány však môžu povoliť balenie výrobkov pod podmienkou, že identifikačný znak alebo odtlačok pečiatky uvedené v článku 3 ods. 2 zostanú stále viditeľné na každom výrobku." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 3. decembra 1997. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. apríla 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 4, 8.1.1982, s. 11. [3] Ú. v. ES L 323, 26.11.1997, s. 1. --------------------------------------------------
Úradný vestník L 187 , 26/07/2000 S. 0024 - 0024



Nariadenie Komisie (ES) č. 1630/2000 z 25. júla 2000, ktorým sa mení a dopĺňa nariadenie (EHS) č. 2131/93 stanovujúce postup a podmienky predaja obilnín držaných intervenčnými agentúrami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením Komisie (ES) č. 1510/2000 [2], a najmä na jeho článok 5, keďže: (1) Nariadenie Komisie (EHS) č. 2131/93 [3], naposledy zmenené a doplnené nariadením (ES) č. 39/1999 [4], stanovuje postup a podmienky predaja obilnín držaných intervenčnými agentúrami. (2) Toto nariadenie stanovuje, že v prípade predaja na trhu spoločenstva musia byť verejné súťaže vypracované vo vzťahu k štandardnej kvalite. (3) Nariadenie Rady (ES) č. 1253/1999 [5] štandardnú kvalitu zrušilo. Preto musí byť nahradená ekvivalentným opisom. (4) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 13 (1) nariadenia (EHS) č. 2131/93 sa nahradí nasledovným: "1. V prípade predaja na trhu spoločenstva budú verejné súťaže vypracované vo vzťahu ku kvalite obilniny, ktorá nezakladá žiadnu úpravu ceny v prípade verejnej súťaže pre intervenciu. Ak sa kvalita obilniny odlišuje od kvality uvedenej v prvom pododseku, cena vyplývajúca z úspešnej verejnej súťaže bude upravená uplatnením zvýšení alebo znížení ceny stanovenej podľa článkov 4 a 5 nariadenia (EHS) č. 1766/92." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. júla 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júla 2000 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 174, 13.7.2000, s. 11. [3] Ú. v. ES L 191, 31.7.1993, s. 76. [4] Ú. v. ES L 5, 9.1.1999, s. 64. [5] Ú. v. ES L 160, 26.6.1999, s. 18. --------------------------------------------------
Úradný vestník L 115 , 16/05/2000 S. 0001 - 0001



Nariadenie Rady (ES) č. 1009/2000 z 8. mája 2000 o zvýšení základného kapitálu Európskej centrálnej banky RADA EURÓPSKEJ ÚNIE, so zreteľom na Protokol o štatúte Európskeho systému centrálnych bánk a Európskej centrálnej banky (ďalej len "štatút"), najmä na jeho článok 28 ods. 1, so zreteľom na odporúčanie Európskej centrálnej banky (ECB) [1], so zreteľom na stanovisko Európskeho parlamentu [2], so zreteľom na stanovisko Komisie Európskych spoločenstiev [3], v súlade s postupom uvedeným v čl. 107 ods. 6 zmluvy o založení Európskeho spoločenstva (ďalej len "Zmluva") a v článku 42 štatútu, keďže: (1) Články 28 ods. 1 a 28 ods. 2 štatútu vyžadujú, aby národné centrálne banky poskytli ECB základný kapitál, ktorý pri zahájení jej činnosti bude 5000000000 EUR. (2) Článok 28 ods. 1 štatútu stanovuje, že základný kapitál môže byť zvýšený rozhodnutím Rady guvernérov ECB v medziach a za podmienok stanovených Radou. (3) Článok 123 ods. 1 spolu s článkom 107 ods. 6 zmluvy stanovuje, že Rada bezodkladne po 1. júli 1998 prijme ustanovenia uvedené v článku 28 ods. 1 štatútu. (4) Toto nariadenie stanovuje hranicu pre budúce zvýšenie základného kapitálu ECB a umožňuje Rade guvernérov ECB v budúcnosti rozhodnúť o skutočnom zvýšení, aby bola zachovaná primeraná výška základného kapitálu nevyhnutná na uskutočňovanie operácií ECB, PRIJALA TOTO NARIADENIE: Článok 1 Zvýšenie základného kapitálu ECB Rada guvernérov ECB môže zvýšiť základný kapitál ECB nad sumu uvedenú v prvej vete článku 28 ods. 1 štatútu o dodatočnú sumu až do výšky 5000000000 EUR. Článok 2 Záverečné ustanovenia Toto nariadenie nadobúda účinnosť deň po uverejnení v Úradnom vestníku Európskych spoločenstiev. Toto nariadenie ja záväzné vo svojej celistvosti a priamo uplatniteľné v členských štátoch v súlade so Zmluvou o založení Európskeho spoločenstva. V Bruseli 8. mája 2000 Za Radu predseda J. Pina Moura [1] Ú. v. ES C 441, 31.12.1998, s. 10. [2] Ú. v. ES C 219, 30.7.1999, s. 182. [3] Stanovisko doručené 8. marca 2000 (dosiaľ nebolo uverejnené v úradnom vestníku). --------------------------------------------------
Úradný vestník L 189 , 27/07/2000 S. 0013 - 0013



Nariadenie Komisie (ES) č. 1649/2000 z 25. júla 2000 poskytujúce Moldavskej republike výhodu osobitných motivačných mechanizmov týkajúcich sa pracovných práv KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2820/98 z 21. decembra 1998 uplatňujúce viacročnú schému všeobecného systému preferencií na obdobie od 1. júla 1999 do 31. decembra 2001 [1], naposledy zmenené a doplnené nariadením Komisie (ES) č. 1310/2000 [2], najmä na jeho článok 13 ods. 1, keďže: (1) Oddiel 2 hlavy II nariadenia (ES) č. 2820/98 zabezpečuje možnosť poskytnutia osobitných motivačných mechanizmov týkajúcich sa pracovných práv. (2) Dňa 11. februára 1999 Moldavská republika predložila žiadosť o výhodné využitie tohto režimu, pričom poskytla informácie a záväzok, ktoré sú ustanovené v článku 11 ods. 1 vyššie uvedeného nariadenia. (3) V súlade s článkom 11 ods. 2 Komisia uverejnila oznam [3] uvádzajúci žiadosť Moldavskej republiky. (4) Niektoré zainteresované strany oboznámili Komisiu so svojimi pripomienkami. (5) Žiadosť bola preskúmaná v súlade s článkom 12 vyššie uvedeného nariadenia. (6) Vnútroštátna legislatíva Moldavskej republiky obsahuje podstatu noriem uvedených v dohovoroch MOP č. 87, 98 a 138. (7) Preskúmanie vykonané Komisiou dokázalo, že moldavské úrady prijali potrebné opatrenia na efektívne uplatňovanie a monitorovanie týchto ustanovení. (8) Moldavská republika sa zaviazala, že zabezpečí efektívne uplatňovanie a kontrolu osobitných mechanizmov ako aj administratívnu spoluprácu ustanovenú v článku 14 vyššie uvedeného nariadenia. (9) Je vhodné vo svetle obdržaných pripomienok a výsledkov preskúmania žiadosť schváliť. (10) Opatrenia stanovené týmto nariadením sú v súlade so stanoviskom výboru podľa článku 31 vyššie uvedeného nariadenia, PRIJALA TOTO NARIADENIE: Článok 1 1. Moldavskej republike sa poskytuje výhoda osobitných motivačných mechanizmov týkajúcich sa pracovných práv, uvedená v článku 11 nariadenia (ES) č. 2820/98. 2. Výrobky uvedené v prílohe I k vyššie uvedenému nariadeniu majú výhodu osobitných motivačných mechanizmov za podmienok stanovených v jeho článku 14. 3. Clo spoločného colného sadzobníka platné na príslušné výrobky sa zníži v súlade s ustanoveniami článku 10 vyššie uvedeného nariadenia. Článok 2 Toto nariadenie nadobúda účinnosť prvý deň tretieho mesiaca nasledujúceho po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júla 2000 Za Komisiu Pascal Lamy člen Komisie [1] Ú. v. ES L 357, 30.12.1998, s. 1. [2] Ú. v. ES L 148, 22.6.2000, s. 28. [3] Ú. v. ES L 176, 22.6.1999, s. 13. --------------------------------------------------
Úradný vestník L 031 , 02/02/2001 S. 0001 - 0001



Nariadenie Rady (ES) č. 215/2001 z 29. januára 2001, ktorým sa mení a dopĺňa nariadenie (ES) č. 2791/1999 ustanovujúce určité kontrolné opatrenia, ktoré sa uplatňujú v oblasti upravenej Dohovorom o budúcej multilaterálnej spolupráci v rybnom hospodárstve severovýchodného Atlantiku RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Článok 30 nariadenia (ES) č. 2791/1999 [3] umožňuje, aby niektoré články zostali v účinnosti pre ad hoc prípady do 31. decembra 2000 a vyžaduje, aby Komisia predložila najneskôr do 30. septembra 2000 návrh na konečný režim. (2) Kým sa bude posudzovať návrh na konečný režim, ad hoc prípady, v ktorých sa uplatňujú článok 6 ods. 3 a články 8, 10 a 11, by sa mali predĺžiť do 31. decembra 2002. (3) Na základe toho by sa malo zmeniť a doplniť nariadenie (ES) č. 2791/1999, PRIJALA TOTO NARIADENIE: Článok 1 Nariadenie (ES) č. 2791/1999 sa týmto mení a dopĺňa takto: 1. Poznámky pod čiarou k článkom 6 ods. 3 a k článkom 8, 10 a 11 sa zrušujú. 2. V článku 30 sa dátum "31. december 2000" nahradí dátumom "31. december 2002" a dátum "30. september 2000" sa nahradí dátumom "30. september 2002". Článok 2 Toto nariadenie nadobudne účinnosť 20. deň odo dňa jeho uverejnenia v Úradnom vestníku Európskych spoločenstiev. Toto nariadenie sa bude uplatňovať od 1. januára 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. januára 2001 Za Radu predseda M. Winberg [1] Návrh z 31. októbra 2000 (zatiaľ nebol uverejnený v úradnom vestníku) [2] Stanovisko doručené 17. januára 2001 (zatiaľ nebolo uverejnené v úradnom vestníku) [3] Ú. v. ES L 337, 30.12.1999, s. 1. --------------------------------------------------